Harley-Davidson Pan America 1250 ಅಡ್ವೆಂಚರ್‌ ಸ್ಪೆಷಲ್‌ ಬೈಕ್‌ ಭಾರತದಲ್ಲಿ ಬಿಡುಗಡೆ

ವಾಷಿಂಗ್ಟನ್‌/ನವದೆಹಲಿ: ಪ್ರತಿಷ್ಠಿತ ದ್ವಿಚಕ್ರ ವಾಹನ ತಯಾರಕ ಕಂಪನಿ ಹಾರ್ಲೆ-ಡೇವಿಡ್ಸನ್‌ (Harley Davidson) ತನ್ನ ನವೀಕರಿಸಿದ ಪ್ಯಾನ್‌ ಅಮೆರಿಕ 1250 (Pan America 1250) ಅಡ್ವೆಂಚರ್‌ ಟೂರರ್‌ ಬೈಕ್‌ (Bike) ಅನ್ನು ಭಾರತದಲ್ಲಿ ಬಿಡುಗಡೆಗೊಳಿಸಿದೆ.

ನವೀಕರಿಸಿದ ಈ ಬೈಕ್‌ ಬೆಲೆಯು 24.49 ಲಕ್ಷ ರೂ. (ಎಕ್ಸ್‌ ಶೋರೂಮ್‌ ಪ್ರಕಾರ) ಇರಲಿದ್ದು, ಸ್ಪೆಷಲ್ ಬೈಕ್ ಅನ್ನು ಈಗ ಕೇವಲ ಟಾಪ್-ಆಫ್-ಲೈನ್ ವಿಶೇಷ ಟ್ರಿಮ್‌ನಲ್ಲಿ ನೀಡಲಾಗುತ್ತದೆ. ಪ್ಯಾನ್‌ ಅಮೆರಿಕ 1250 ಬೈಕ್‌ ಯಾವುದೇ ತಾಂತ್ರಿಕ ಬದಲಾವಣೆ ಹೊಂದಿರುವುದಿಲ್ಲ, ಆದರೆ ಹೊಸ ರೂಪಾಂತರದಲ್ಲಿ ಭಾರತದಲ್ಲಿ ಲಭ್ಯವಿದೆ. ಇದನ್ನೂ ಓದಿ: ಕ್ರ್ಯಾಶ್ ಟೆಸ್ಟ್‌ನಲ್ಲಿ 5 ಸ್ಟಾರ್ ಪಡೆದ ಫೋಕ್ಸ್‌ವ್ಯಾಗನ್ ವರ್ಟಸ್, ಸ್ಕೋಡಾ ಸ್ಲಾವಿಯಾ

ವಿಶೇಷತೆ ಏನು?
ಅಡ್ವೆಂಚರ್ ಅಲಾಯ್ ವ್ಹೀಲ್ ಮತ್ತು ಸ್ಪೋಕ್‌ ವ್ಹೀಲ್‌ ಆಯ್ಕೆಗಳೊಂದಿಗೆ ಲಭ್ಯವಿದ್ದು, ಸುಮಾರು 1 ಲಕ್ಷ ರೂ.ನ ಟ್ಯೂಬ್‌ಲೆಸ್ ಟೈರ್‌ಗಳನ್ನ ಒಳಗೊಂಡಿದೆ. ಡ್ಯುಯಲ್‌ ಟೋನ್ ಬಣ್ಣದ ಆಯ್ಕೆಗಳನ್ನ ಒಳಗೊಂಡಿದೆ. ಇದನ್ನೂ ಓದಿ: ಇಂದಿನಿಂದ ಟೊಯೋಟಾ ಇನ್ನೋವಾ ಬುಕ್ಕಿಂಗ್ ಸ್ಥಗಿತ

ಇನ್ನೂ ಎಂಜಿನ್‌ಗೆ ಸಂಬಂಧಿಸಿದಂತೆ ನೋಡುವುದಾದರೆ ಹಾರ್ಲೆ-ಡೇವಿಡ್‌ಸನ್ ಪ್ಯಾನ್ ಅಮೆರಿಕ 1250 ಬೈಕ್ 1,252 ಸಿಸಿ ವಿ-ಟ್ವಿನ್, ಲಿಕ್ವಿಡ್-ಕೂಲ್ಡ್ ಎಂಜಿನ್ ಅಳವಡಿಸಲಾಗಿದೆ. ಈ ಎಂಜಿನ್ 8,750 RPMನಲ್ಲಿ 151 BHP ಪವರ್ ಮತ್ತು 6,750 RPMನಲ್ಲಿ 128 NM ಟಾರ್ಕ್ ಅನ್ನು ಉತ್ಪಾದಿಸುವ ಸಾಮರ್ಥ್ಯ ಹೊಂದಿದೆ. ಈ ಎಂಜಿನ್ ಅನ್ನು 6-ಸ್ಪೀಡ್ ಗೇರ್‌ಬಾಕ್ಸ್‌ನೊಂದಿಗೆ ಜೋಡಿಸಿದೆ. ಇದರೊಂದಿಗೆ ಎಲೆಕ್ಟ್ರಾನಿಕ್ ಲಿಂಕ್ ಬ್ರೇಕಿಂಗ್ ಸಿಸ್ಟಮ್, ಹಿಲ್ ಹೋಲ್ಡ್ ಕಂಟ್ರೋಲ್ (Hill hold Control), ಕ್ರೂಸ್ ಕಂಟ್ರೋಲ್ ಮತ್ತು ಎಂಜಿನ್‌ ಬ್ರೇಕಿಂಗ್ ಕಂಟ್ರೋಲ್ ಸೇರಿದಂತೆ ಹಲವಾರು ಎಲೆಕ್ಟ್ರಾನಿಕ್ ಸಾಧನಗಳನ್ನ ಒಳಗೊಂಡಿದೆ.